Απόψεις των ατόμων της ΛΟΑΤΚΙ+ κοινότητας για τις υπηρεσίες υγείας στην Ελλάδα
Creators: name: Κουκουβάτσιου, Θεοδότη Γεωργίου
Publisher: name: Aristotle University of Thessaloniki
Year: 2024
Subjects: υγειονομική περίθαλψη
εμπειρίες
LGBTQI+
healthcare
experiences

description: Οι ανισότητες στην πρόσβαση και χρήση ποιοτικών υπηρεσιών υγείας αποτελούν μια κρίσιμη πρόκληση για την LGBTQI+ κοινότητα διεθνώς, τα μέλη της οποίας έρχονται συχνά αντιμέτωπα με διακρίσεις, περιθωριοποίηση και στιγματισμό εντός του συστήματος υγείας, λαμβάνοντας υπηρεσίες φτωχότερης ποιότητας και διαθεσιμότητας. Σκοπός της παρούσας έρευνας ήταν η διερεύνηση των εμπειριών και της αντιληπτής ποιότητας φροντίδας και υγειονομικής περίθαλψης της LGBTQI+ κοινότητας στην Ελλάδα, εφαρμόζοντας μια ποσοτική μεθοδολογική προσέγγιση με τη χρήση ερωτηματολογίου σε δείγμα 53 ατόμων. Σύμφωνα με τα ευρήματα της μελέτης, αρχικά, διαπιστώθηκε ότι τα πιο σημαντικά ζητήματα υγείας που αναγνωρίζουν τα άτομα αυτά περιλαμβάνουν τη σεξουαλική υγεία, την πρόσβαση σε φάρμακα και τη διαχείριση του άγχους και άλλων ψυχολογικών προβλημάτων. Επίσης, βρέθηκε ότι τόσο η αντιληπτή ποιότητα φροντίδας όσο και οι εμπειρίες των συμμετέχοντων ατόμων από το σύστημα υγείας κυμαίνονται σε μέτρια επίπεδα, με μια ελαφριά προτίμηση να παρατηρείται για τις ιδιωτικές δομές υγείας και για την πρωτοβάθμια φροντίδα. Επιπλέον, η έρευνα κατέδειξε ένα χαμηλό ποσοστό ατόμων LGBTQI+ που επιλέγουν να αποκαλύψουν τη μη ετεροκανονική τους ταυτότητα ή σεξουαλικό προσανατολισμό στους/στις παρόχους και επαγγελματίες υγείας, επιβεβαιώνοντας μια έλλειψη πολιτισμικής ικανότητας και ευαισθητοποίησης. Τέλος, από τους ελέγχους συσχετίσεων διαπιστώθηκε ότι οι εμπειρίες και αντιλήψεις τους για την ποιότητα των υπηρεσιών υγείας στην Ελλάδα ακολουθούν παρόμοιες τάσεις, παρά τυχόν μικρές διαφοροποιήσεις μεταξύ επιμέρους δομών, καθώς και ότι τα άτομα που αντιλαμβάνονται ποιοτικότερες υπηρεσίες αναφέρουν καλύτερη κατάσταση υγείας και αποκαλύπτουν ευκολότερα την ταυτότητά τους. Υπό το πρίσμα αυτών των ευρημάτων, απαιτείται η λήψη βελτιωτικών μέτρων για την άρση των εμποδίων πρόσβασης των LGBTQI+ ασθενών στη φροντίδα και τον μετριασμό των σχετικών ανισοτήτων, με κυριότερο εξ αυτών την εφαρμογή παρεμβάσεων εκπαίδευσης και κατάρτισης για την ενίσχυση της γνώσης και ευαισθητοποίησης των παρόχων και επαγγελματιών υγείας σε ζητήματα διαπροσωπικής επικοινωνίας και διαχείρισης της φροντίδας των LGBTQI+ ατόμων.
description: Inequalities in access and use of quality health services are a critical challenge for the LGBTQI+ community internationally, whose members often face discrimination, marginalization and stigmatization within the health system, receiving services of poorer quality and availability. The aim of this thesis was to investigate the experiences and perceived quality of care and health care of the LGBTQI+ community in Greece, applying a quantitative methodological approach using a questionnaire on a sample of 53 people. According to the findings of the study, initially, it was found that the most important health issues identified by these individuals include sexual health, access to medicines and managing stress and other psychological problems. Also, both the perceived quality of care and the participants’ experiences of the health system were found to vary at moderate levels, with a slight preference for private health facilities and primary care. In addition, the survey demonstrated a low percentage of LGBTQI+ individuals choosing to disclose their non-heteronormative identity or sexual orientation to health care providers and professionals, confirming a lack of cultural competence and awareness. Finally, from the correlation tests, it was found that the participants’ experiences and perceptions of the quality of health services in Greece follow similar trends, despite any small differences between individual structures, as well as that individuals who perceive better quality services report better health status and disclose more easily their identity. In light of these findings, remedial measures are needed to remove barriers to LGBTQI+ patients’ access to care and mitigate related disparities, most notably the implementation of education and training interventions to enhance providers’ and healthcare professionals’ knowledge and awareness of issues of interpersonal communication and care management for LGBTQI+ individuals.